stanford-oval/wikipedia huggingface dataset:
מעצור (ירי)
סוגי מעצורים > מעצורים מכניים

מעצורים אלו נגרמים כתוצאה מכשל בנשק עצמו או כשל במחסנית:
כשל בהזנה (באנגלית: Failure to feed או בקיצור FTF; מוכר בצה"ל כמעצור ראשון בנשקי M16) – מצב שבו כדור לא נכנס לבית הבליעה עקב כשל בהזנה עצמה, כתוצאה מדריכה "חלבית" (דריכה לא חזקה מספיק של הנשק), כשל במגנון ההזנה של המחסנית, בלאי של קפיצים או כאשר המשתמש לא מחזיק את הנשק באופן יציב בזמן הירי. בסוג זה של מעצור המכלול משוך במלואו קדימה, ובית הבליעה מוסתר על ידו לחלוטין.
הזנה כפולה (מוכר בצה"ל כמעצור שני בנשקי M16) – מעצור בו מוזנים שני כדורים בו זמנית מהמחסנית לבית הבליעה. לרוב נגרם כתוצאה ממחסנית לא תקינה, אך גם יכול להיגרם מקפיץ רתע (recoil spring) תקול. בכלי נשקי מסוג "מכלול פתוח", הוצאת המחסנית ללא אמצעי זהירות נוספים עלולה לגרום לפליטת כדור אי רצונית.
גמר תחמושת (מוכר בצה"ל כמעצור שלישי או מעצור גמר בנשקי M16) – מעצור שנגרם כתוצאה מגמר התחמושת במחסנית - לא נותרו כדורים להזנה לבית הבליעה. בכלי נשק מסוג "מכלול פתוח" ניתן לזהות בקלות מעצור זה על ידי כך שהמכלול נמשך אחורה ונעצר שם, וחלל בית הבליעה נחשף. מצב זה מורה על הצורך בהכנסת מחסנית חדשה.
נעילת כרכוב – כשל שמתרחש לאחר ירי של קליע, כאשר התרמיל הריק לא נחלץ מבית הבליעה בעקבות תקיעה בבריח או התקלות בכדור הבא במחסנית.
כשל בחילוץ – כשל שמתרחש לאחר ירי של קליע, כאשר התרמיל הריק לא נחלץ מבית הבליעה כתוצאה מלכלוך שהצטבר, משושנה שבורה או מחריצי כרכוב מעוותים. יכול גם להיגרם על ידי הזנה ידנית בנשקים חצי אוטומטים ואוטומטיים ודריכה חלשה של המכלול, כך שהבריח לא מצליח לתפוס את חריצי הכרכוב. הזנת כדור נוסף לבית הבליעה תגרום למקרה דומה של מעצור הזנה כפולה.
כשל בפליטה – כשל שמתרחש לאחר ירי של קליע, כאשר התרמיל הריק נחלץ מבית הבליעה אך לא נפלט במלואו מהנשק, מה שגורם לכך שהכדור הבא במחסנית לא יכול להיות מוזן בתורו לבית הבליעה, שכן המכלול לא יכול לנוע קדימה.
הפחתה ומניעת מעצורים

ישנן תקלות מכניות מסוימות הנגרמות כתוצאה מתכנון לקוי של כלי הנשק, ואינן ניתנות למניעה באמצעים שגרתיים. בנוסף, תקלות עשויות להיגרם עקב שימוש במחסניות פגומות או תחמושת באיכות ירודה, לרבות תחמושת שנפגמה עקב אחסון בלתי תקין בתנאים של לחות גבוהה או חשיפה ממושכת לסביבה משתכת.
לעומת זאת, תקלות רבות ניתנות למניעה באמצעות תחזוקה תקינה, ניקוי שגרתי ובדיקה תקופתית של כלי הנשק ורכיביו. ניקוי יסודי של הקנה, בית הבליעה ומנגנוני ההזנה והפליטה מפחית הצטברות פיח, אבק ולכלוך, אשר עלולים לגרום למעצורים מכניים ולהפריע לפעולה התקינה של המכלול. שימוש בשמנים וחומרי ניקוי מתאימים מונע שחיקה מואצת וקורוזיה, אך שימון יתר עלול לגרום להידבקות חלקיקים ולפגוע בתפקוד התקין של החלקים הנעים.
בדיקה תקופתית של מחסניות וזיהוי מוקדם של עיוותים, סדקים או חולשה בקפיצים מסייעים במניעת תקלות הקשורות להזנת כדורים ולפליטת תרמילים. מחסניות פגומות עלולות לגרום להזנה כפולה, כשל בהזנה או פליטה לא תקינה של תרמילים ריקים.
אופן האחיזה של הנשק והפעלתו משפיעים גם הם על הפחתת תקלות. דריכה לא מלאה של המכלול, אחיזה לא יציבה או ירי בתנוחות שאינן מאפשרות ספיגת רתע עלולים לגרום לכשלים בהזנה או בפליטה. לפיכך, הקפדה על שימוש נכון בנשק, בהתאם להנחיות היצרן ולתנאי השטח, מפחיתה את הסיכון למעצורים ולתקלות מכניות.
כמו כן, אחסון תקין של כלי הנשק והתחמושת בתנאים מבוקרים מפחית את הסיכון לשחיקה, הצטברות לכלוך ולחות או פגיעה מכנית ברכיבים רגישים. כלי נשק המאוחסנים בתנאים בלתי הולמים עלולים לפתח חלודה, להיפגע משחיקה מואצת ולהיות חשופים לסיכונים תפעוליים בעת השימוש בהם.
חזות רובה M16 בעת מעצור גמר תחמושת. התריס פתוח ובית הבליעה גלוי, מכיוון שהמכלול משוך אחורה.
דלתות נפתחות (סרט, 2012)

| --- | --- |

כרזת הסרט
 מבוסס על:  הרומן "Doors Open" מאת איאן רנקין
 בימוי:  מארק אוונס
 הופק בידי:  Sprout Pictures
 תסריט:  ג'יימס מאבור מייק וולדן סנדי טוקסוויג
 שחקנים ראשיים:  דאגלס הנשל סטיבן פריי לנורה קריצ'לו בריאן מקארדי קנת' קולרד
 מוזיקה:  ג'רמי הולנד-סמית'
 צילום:  ג'ורג' סטיל
 מדינה:  הממלכה המאוחדת
 הקרנת בכורה:  26 בדצמבר 2012
 משך הקרנה:  120 דקות
 שפת הסרט:  אנגלית
 סוגה:  סרט שוד, סרט דרמה 
 דף הסרט ב־IMDb
 
דלתות נפתחות (באנגלית: Doors Open) הוא סרט מתח-פשע סקוטי, שביים מארק אוונס,, בכיכובם של דאגלס הנשל, סטיבן פריי, לנורה קריצ'לו וקנת' קולרד. הסרט מבוסס על רומן באותו שם מאת איאן רנקין, המספר על שלושה חברים: מיליונר בזכות עצמו, פרופסור לאמנות ובנקאי, שמתכננים יחד שוד נועז של יצירות אמנות. הסרט הוזמן ברשת ITV, והופק על ידי חברת ההפקה של סטיבן פריי Sprout Pictures. בממלכה המאוחדת שודר הסרט לראשונה ב-26 בדצמבר 2012.
תקציר העלילה

אחרי ערב של שתייה בחברת הפרופסור גיסינג (פריי), והבנקאי אלן קרוקשנק (קולרד), המיליונר בזכות עצמו, מייק מקנזי (הנשל) רוקם מזימה לשדוד את אחד המטרות הבולטות במדינה - אוסף האמנות הפרטי שמוחזק באדינבורו בבעלות בנק. כשנודע למייק שאהבת חייו לורה סטנטון (קריצ'לו), יועצת אמנות ומנהלת מכירות פומביות, שבה לאדינבורו, כל עולמו מתהפך עליו, והוא עומד לסכן הכל כדי להחזירה אליו.
צוות השחקנים

דאגלס הנשל – מייק מקנזי
סטיבן פריי – פרופ' גיסינג
לנורה קריצ'לו – לורה סטנטון
קנת' קולרד – אלן קרוקשנק
בריאן מקארדי – צ'ארלי קלוויי
אליוט קוואן – ברוס קמרון
פיליפ ויטצ'רץ' – הג'ורדי
פול מקול – גלן
ראב אפלק – האט
שרה מקרדי – קרול
בובי ריינסברי – מנהלת כוח אדם
אלי או'בריאן – תרזה
הפקה

הצילומים החלו ב-23 באפריל 2012 באדינבורו. חלק מהסרט צולם בחוף סקוטיש בורדרס ובגרוואלד במזרח לותיאן. הסצנות של המכירה הפומבית צולמו בבית המכירות הפומביות ליון & טורנביל באדינבורו.
הערות שוליים

↑  "When One Door Closes. Film Director Marc Evans Has Got Everyone's Favourite Polymath, Stephen Fry, Stealing Masterpieces in the Big Boxing Day Drama on ITV1 This Year, Doors Open. the Welsh Visionary Leads Our 10 Pages of Christmas and New Year TV Highlights Compiled by the Ever Festive Nathan 'Santa Baby' Bevan". Questia. נבדק ב-16 ביולי 2014. {{cite web}}:  (עזרה)
↑  "Stephen Fry and Dougie Henshall to star in Ian Rankin adaptation on ITV". RadioTimes. נבדק ב-16 ביולי 2014. {{cite web}}:  (עזרה)
↑  "Lenora Crichlow Co-Stars In ITV Heist Drama 'Doors Open'". Indiewire. אורכב מ-המקור ב-2014-07-27. נבדק ב-16 ביולי 2014. {{cite web}}:  (עזרה)
↑  "Doors Open starring Stephen Fry, Douglas Henshall, ITV1 PREVIEW". Crime Time Preview. אורכב מ-המקור ב-2014-09-06. נבדק ב-16 ביולי 2014. {{cite web}}:  (עזרה)
↑  "Ian Rankin on the TV adaptation of 'Doors Open'". The Scotsman. נבדק ב-16 ביולי 2014. {{cite web}}:  (עזרה)
↑  (2015) Filmed here - 2012, Doors Open, Marc Evans Film Edinburgh, Retrieved 20 February 2015
בית המזימות

| --- | --- |

כרזת הסרט
 מבוסס על:  "מסתורי בית שלושת הגגות" (Crooked House) מאת אגאתה כריסטי
 בימוי:  ג'יל פקה ברנר 
 הופק בידי:  James Spring, Joseph Yaskin Abrams, בפסקה זו רשומה אחת נוספת שטרם תורגמה 
 תסריט:  ג'וליאן פלוז 
 שחקנים ראשיים:  מקס איירונס ג'וליאן סנדס סטפני מרטיני רוג'ר אשטון-גריפית'ס אמנדה אבינגטון טרנס סטמפ כריסטינה הנדריקס Honor Kneafsey גלן קלוז ג'יליאן אנדרסון כריסטיאן מקיי 
 צילום:  Sebastian Winterø 
 מדינה:  הממלכה המאוחדת 
 חברת הפקה:  מטרו, Brilliant Films 
 חברה מפיצה:  סרטי סוני 
 שיטת הפצה:  וידאו על פי דרישה 
 הקרנת בכורה:  21 בנובמבר 2017 
 משך הקרנה:  115 דק' 
 שפת הסרט:  אנגלית 
 סוגה:  סרט פשע, סרט בלשי, סרט דרמה, סרט מבוסס יצירה ספרותית 
 תקציב:  10 מיליון דולר
 דף הסרט ב־IMDb
 
בית המזימות (באנגלית: Crooked House) הוא סרט בלשי בבימויו של ז'יל פקה ברנר, המבוסס על רומן באותו שם מאת אגאתה כריסטי שיצא לאור ב-1949. בסרט מככבים מקס איירונס, טרנס סטמפ, גלן קלוז, ג'יליאן אנדרסון וסטפני מרטיני. הצילומים החלו בספטמבר 2016, והסרט שודר בממלכה המאוחדת בערוץ 5 ב-17 בדצמבר 2017.
תקציר עלילה

סופיה לאונידס, נכדתו של איל ההון היווני-בריטי אריסטיד לאונידס, מבקרת במשרדו של הבלש הפרטי צ'ארלס הייווארד, ומבקשת ממנו לחקור את מותו של אריסטיד. היא חושדת שהסב נרצח בידי אחד מבני משפחתה. סופיה מציינת שבזריקת האינסולין אותה מקבל אריסטיד באופן קבוע, נמהל פיזוסטיגמין מטיפות העיניים שלו, שגרם לו להתקף לב. סופיה מאמינה שהדבר נעשה במזיד. צ'ארלס בחוסר רצון בולט מקבל את תיק החקירה, גם בשל הרומן הקצר שהיה לו עם סופיה בקהיר. צ'ארלס מבקש את אישורו של פקד טאוונר מהסקוטלנד יארד, שמכיר אותו מעבודתו עם אביו של צ'ארלס.
באחוזה של משפחת לאונידס צ'ארלס חוקר את בני המשפחה, ומוצא מניעים לרצח לכל אחד מהם. כולם יורשים סכומים גדולים מעזבונו של ארסיטיד. כולם ידעו על טיפות העיניים, מכיוון שארסיטיד דיבר על כך שאפשר להרוג אותו באמצעותם. כולם נטרו טינה לאריסטיד על כך שהיה בריון מניפולטיבי.
ליידי אדית' האבילנד היא אחות אשתו הראשונה של אריסטיד, שעברה לגור באחוזה ולטפל בילדיה היתומים. היא תעבה את גיסה על קשיחותו כלפי נכדיו. אדית מסתובבת באחוזה והורגת חפרפרות בעזרת רובה ציד.
בנו הבכור של אריסטיד, פיליפ, שנא את אביו על כך שדילג עליו כיורש לעסק המשפחתי, ועל סירובו לממן הפקה של סרט לפי תסריט שכתב עבור אשתו, מגדה.
ילדיהם של פיליפ ומגדה, הם שלושת הנכדים של אריסטיד: סופיה, יוסטס (נער נכה בגיל העשרה שמאמין שסבו בז לו), וג'וזפין (ילדה פקחית בת 12, שמרגלת אחרי כולם בבית, ורושמת כל דבר במחברת שלה).
הבן הצעיר, רוג'ר, מנהל את העסק המשפחתי, אבל נכשל בכך, ופעמים רבות חילץ אותו אביו מקשיים כלכליים. אשתו השתלטנית קלמנסי היא בוטניקאית ולה ידע רב ברעלים.
אשתו השנייה של אריסטיד, ברנדה, היא צעירה ממנו בהרבה, והייתה רקדנית בקזינו בלאס וגאס. בני המשפחה חושדים בה שהיא הרגה את אריסטיד, במיוחד רוג'ר, שמאשים אותה בהיותה רודפת בצע. היא זו שהכינה את זריקת האינסולין שגרמה למותו. כמו כן היה לה רומן עם לורנס בראון, המורה הפרטי של ילדי לאונידס. כשנפתחת הצוואה של אריסטיד מתברר שהיא איננה חתומה, ולכן ברנדה היא היורשת של כל רכושו.
צוות השחקנים

גלן קלוז – ליידי אדית דה הבילנד
טרנס סטמפ – פקד טוורנר
מקס איירונס – צ'ארלס הייווארד
סטפני מרטיני – סופיה ליאונידס
ג'וליאן סנדס – פיליפ לאונידס
הונור ניפסי – ג'וזפין לאונידס
כריסטיאן מקיי – רוג'ר לאונידס
אמנדה אבינגטון – קלמנסי לאונידס
ג'יליאן אנדרסון – מגדה ווסט
כריסטינה הנדריקס – ברנדה לאונידס
פרסטון ניימן – יוסטס לאונידס
ג'ון הפרנן – לורנס בראון
ג'ני גאלוויי – נני
ג'ייקוב פורצ'ן-לויד - ברנט
דייוויד קירקברייד – סמל גלובר
טינה גריי – העלמה אקרויד
רוג'ר אשטון-גריפית'ס – מר גייטסקיל
אנדריאס קראס – יאנוס אגרודופולוס
ג'ינו פיצ'אנו – אריסטיד לאונידס
הפקה

הדרמה מבוססת על רומן באותו שם מאת אגאתה כריסטי. שלב הצילומים החל בספטמבר 2016. חלק מהצילומים נעשה בספריית מוהן שבקינגס קולג' לונדון. חלקים אחרים מהסרט צולמו בטינטספיד ליד בריסטול. מיינלי מנור שליד פליט בהמפשייר שימש לצילומי החוץ של הסרט. מעצב ההפקה של הסרט היה סיימון באוולס.
את המוזיקה המקורית כתב הוגו דה צ'ייר.
קבלה וביקורת

באתר Rotten Tomatoes קיבל הסרט דירוג של 56% המבוסס על 25 ביקורות עם ציון ממוצע של 5/10. באתר Metacritic קיבל הסרט ציון ממוצע של 59 מתוך 100, המבוסס על 8 מבקרים.
הערות שוליים

↑  "Crooked House". Cinando. נבדק ב-19 באוקטובר 2016. {{cite web}}:  (עזרה)
↑  Wiseman, Andreas (13 בספטמבר 2016). "Agatha Christie thriller 'Crooked House' underway". Screen Daily. Screen International. נבדק ב-26 בספטמבר 2016. {{cite web}}:  (עזרה)
↑  de Chaire, Hugo (26 בנובמבר 2016). "Composer on Feature Film 'Crooked House'". Hugo de Chaire. אורכב מ-המקור ב-27 בנובמבר 2016. נבדק ב-26 בנובמבר 2016. {{cite web}}:  (עזרה)
↑  "Crooked House (2017)". Rotten Tomatoes. Fandango. נבדק ב-19 באפריל 2018. {{cite web}}:  (עזרה)
↑  "Crooked House Reviews". Metacritic. CBS Interactive. נבדק ב-11 בפברואר 2018. {{cite web}}:  (עזרה)
| --- | --- |
בקרת זהויות :  MusicBrainz release group: b025d4f3-1ace-4dfe-b459-e8511ac6d18c
נקמת דם

ערך זה עוסק במנהג נקמת דם בתרבות הכללית. אם התכוונתם למצוות גאולת דם בתורה ובהלכה היהודית, ראו .
נקמת דם היא מנהג, לפיו מוטלת זכות ואף חובה על קרוב משפחה לנקום את דמו של איש שנהרג או נרצח, על ידי הריגת ההורג או הרוצח או על ידי הריגת בן משפחתו. מנהג זה נוהג מימי קדם ועד ימינו אלו בקהילות שונות ברחבי העולם.
נקמת דם בחברה הפרנקית בימי הביניים המוקדמים

החברה הפרנקית התאפיינה, בין היתר, בחובת בני המשפחה לפעול נגד פגיעה בכבודה או ברכושה, ואלימות נתפסה כאמצעי נכון ומתאים, הן מוסרית והן משפטית. אולם עם התבססותו של מנהל תקין בממלכה הפרנקית בתחילת התקופה המרובינגית, ביקשה המלוכה למנוע את מנהג נקמת הדם, שהיה רווח בקרב בני האצולה והקיז את דמם בסכסוכים פנימיים במקום בהגנה על הממלכה, ובהתאם לכך נעשה ניסיון להביא לפתרון סכסוכי דמים בדרך של משא ומתן ותשלומי פיצויים:
החוק הסאלי (החוק המנהגי של הפרנקים הסאלים שהועלה לכתב בתחילת המאה ה-6) קבע תשלום "כופר נפש", ששולם ישירות למשפחת הנרצח כפיצוי, ובכך הסיר את העילה לתביעה נוספת או להמשך שפיכות הדמים. סעיפי החוק הסאלי מפרטים סכומים ספציפיים של כופר נפש עבור קורבנות רצח בעלי סטטוס חברתי שונה: ילד חופשי, ילד ממשפחת המלוכה, פרנקי חופשי, איש חצר המלוכה, רומי השייך לחצר המלוכה, רומי שאינו שייך לחצר, רוזן, אישה הרה, נערה, בוגרת שמסוגלת להרות, שאינה מסוגלת להרות, עבד או שפחה.
עם זאת, לא נאסר על נקמת דם בחוק, והשלטון המקומי היה יכול רק לנסות לשכנע את הצדדים לסיים את הסכסוך ללא שפיכות דמים ולהסכים על כופר הנפש. הכנסייה התנגדה לנקמת הדם וגם החוק הרומי אסר על כך, אולם עברו שנים רבות עד שהאיסורים הללו השתרשו בחברה הפרנקית. גרגוריוס מטור (המחצית השנייה של המאה ה-6) מתאר בספרו "עשרת ספרי ההיסטוריה" מריבת דמים קשה שהתחוללה במחוז טור, בתקופה שכיהן שם כבישוף, כאשר הוא עצמו הציע כי הכנסייה תשלם, בניגוד לחוק, את מחצית סכום כופר הנפש, אלא שהוא נתקל בסירוב לקבל את התשלום, וסיפורו מראה כי כופר הנפש לא תמיד הגשים את ייעודו, והרצון לנקום ולהגן על כבוד המשפחה גבר לעיתים על השיקול הכלכלי.
בין הפורמולות של מרקולף (אנ') (נוסחים אחידים של חוזים) מסוף המאה ה-7, נמצאת גם פורמולה של חוזה שלום בין שני צדדים לסכסוך דמים, שהוא למעשה שטר ערבות של ויתור על הזכות לנקמת הדם, שנועד גם למנוע האשמה חוזרת ברצח על ידי כל גורם שהוא.
נקמת דם באסלאם

נקמת הדם מוכרת ונפוצה בעיקר באסלאם ובמיוחד בחברה הבדואית. מנהג זה החל בחברה הנוודית שחיה בחצי האי ערב הצפוני עוד לפני עליית האסלאם.
התפיסה הבסיסית של נקמת הדם באסלאם מתחלקת לשני חלקים: נשמת הנרצח אינה מוצאת מנוח עד אשר נוקמים את דמה ושכאשר מתרחש רצח, מופר האיזון בין חמולת הנרצח ובין חמולת הרוצח (או בין שבטים כאשר מדובר בחברה הבדואית) ולכן כדי להשיב את האיזון נערכת נקמת דם. חוקי המסורת הנוגעת לנקמת דם רבת השנים, והתחילה עוד לפני עליית האסלאם בשבטי הנוודים שחיו בחצי האי ערב.
כדי שהחברה תוכל להמשיך בשגרת חייה כהרגלם, נדרש פיקוח של החברה על מבצעי נקמת הדם שלא יחרגו מגבולות מסוימים. לצורך זה כל חברה בנתה לעצמה חוקים שעל פיהם אנשי חברה ייאלצו לפעול כדי לבצע את מנהג נקמת הדם.
משפחת הנרצח יכולה לבחור במספר אפשרויות כדי להשלים את הנקמה במשפחה הרוצחת. אחת מן האופציות היא נקמת דם כאשר משפחת הנרצח מחויבת להחזיר את כבוד המשפחה בכך שהיא רוצחת אחד מבני המשפחה הרוצחת (זוהי האפשרות השכיחה). ישנה אפשרות נוספת כאשר משפחת הנרצח מקבלת פיצוי כספי מן המשפחה הרוצחת על מות בן משפחתם. כך נאמר למשל בחוק העות'מאני:
"אם אדם הורג, שמורה ליורשי הקרבן זכות לנקמת דמו, ואזי לא ישולם להם דבר. אם לא בוצעה נקמת דם, ובמקרה שהיורשים ויתרו על זכותם לנקמת דם, יתן הקאדי הוראה לרוצח לפרוע לשאר הבשר הקרוב ביותר של הנרצח את 'כופר הדם', ובנוסף לו ישלם לאוצר המדינה גם קנס כספי...".
בדרך כלל, לאחר רצח בחברה מוסלמית מכריזים על עטוה – הפסקת אש בת שלושה ימים שמטרתה להרגיע את הרוחות (כדי שלא ייווצר סכסוך) ולנהל משא ומתן בין משפחת הנרצח למשפחת הרוצח כדי לנסות למנוע נקמת דם. אם העטוה מצליחה, משפחת הרוצח משלמת סכום כסף למשפחת הנרצח ובכך פודה את נשמתו, ומשפחת הנרצח מתחייבת שלא לבצע נקמת דם. אם העטוה נכשלת, מתבצעת נקמת דם על ידי בן משפחה או קרוב של הנרצח.
גם כיום בחברה הבדואית נהוג לפתור את הסכסוך אצל שייח'ים מוכרים ומכובדים באזור. השייחים במקרה של רצח מנסים להרגיע את משפחת הנרצח ולאחר מכן מנסים להגיע לסיכום בין הצדדים. השייחים מנסים לפתור את הסכסוך בסולחה אבל לרוב הם מקבלים תשובה שלילית, מכיוון שמשפחת הנרצח מרגישה פגועה ויש לה את הצורך לנקום את מות בן משפחתם ולהחזיר את כבוד המשפחה.
ד"ר קידר טוען שהחברה הערבית במדינת ישראל היא "חברה במעבר". חברה העוברת מערכים של מסורת לערכים של חברה מודרנית. כחלק מתופעה זו, ישנה ירידה בערכי החמולה ובערכים דתיים. התפרקות "תרבות החמולה" גורמת לכך שזקני המשפחה כבר אינם המרכז המחזיק והמלכד, ואינם מקור הסמכות. תופעה זו עשויה להסביר את השפעתם ההולכת ופוחתת של המנהיגים המסורתיים על פתרון סכסוכים.
ממצאים ארכאולוגיים לנקמת דם

בשנת 2018 נחשפה במערה בהרי ירושלים, העדות הקדומה ביותר לנקמת דם. כך על פי מחקר משותף לרשות העתיקות, אוניברסיטת בר-אילן ואוניברסיטת תל אביב. בחפירות התגלתה גולגולת אדם ועצמות כף יד שתוארכו למאה ה-10–11 לספירה ומצבן מעיד לדעת החוקרים על נקמת דם. כן טוענים החוקרים שקיים דמיון רב לאוכלוסיית הבדואים שנהגה במסורת של נקמת דם.
נקמת דם במשפט הפלילי

עם התפתחות הרב-תרבותיות עלתה גם הטענה שיש להקל עם נאשם ברצח שבוצע כנקמת דם בגלל הרקע התרבותי שלו. טענה זו מכונה "הגנה תרבותית". בית המשפט העליון בישראל שלל טענה זאת מכל וכל וטען להפך, שיש להחמיר עם פשעים שנעשו על רקע תרבותי על מנת לעקרם.
עם זאת, בית המשפט העליון בחר להקל בעונשו של נאשם אשר סבל מנקמת דם מצד קרובי קרבנו.
ראו גם

רצח על חילול כבוד המשפחה
גאולת דם
לקריאה נוספת

יוסף גינת, נקמת דם – נידוי, תיווך וכבוד המשפחה, בהוצאת אוניברסיטת חיפה וזמורה-ביתן, 2000.
רועי מרום, דיני הפגיעה בגוף ובנפש בעת העתיקה ובאסלאם הקדום, עבודת תיזה, אוניברסיטת תל אביב, 2017.
הערות שוליים

↑  יצחק חן, ראשיתה של אירופה, האוניברסיטה הפתוחה, כרך ב, יחידה 5, פרק ב: החוק, נקמת דם, עמ' 244.
↑  יצחק חן, ראשיתה של אירופה, האוניברסיטה הפתוחה, כרך ב, יחידה 5, פרק ג, עמ' 259–261.
1 2  יצחק חן, ראשיתה של אירופה, האוניברסיטה הפתוחה, כרך ב, יחידה 5, פרק ב: החוק, נקמת דם, עמ' 247.
↑  יצחק חן, ראשיתה של אירופה, האוניברסיטה הפתוחה, כרך ב, יחידה 5, פרק ב: החוק, נקמת דם, עמ' 241–243.
↑  יצחק חן, ראשיתה של אירופה, האוניברסיטה הפתוחה, כרך ב, יחידה 5, פרק ב: החוק, נקמת דם, עמ' 246.
1 2 3  ד"ר משה כהן: הכבוד וביטויו בפתגם הערבי, באתר האגודה הישראלית ללימודי המזרח התיכון והאסלאם | אילמ"א | MEISAI, ‏2012-09-18
↑  נקמת דם, באתר News1 מחלקה ראשונה, 21 בפברואר 2010
↑   הסיבות לאלימות במגזר הערבי - עם ד"ר מרדכי קידר, סרטון בערוץ "Alex Tseitlin", באתר יוטיוב (אורך: 39:42)
↑  יורי ילון, עדות לנקמת דם עתיקה נמצאה בירושלים, באתר ישראל היום, 16 במאי 2018
↑  ע"פ 10358/08 איסמעיל אזברגה נ' מדינת ישראל
↑  ע"פ 5909/99 חאלד עבאס נ' מדינת ישראל
| דיני נפשות ביהדות |
| --- | --- | --- |
| מיתה שלא בידי בית דין | מיתה בידי שמיים • הבא במחתרת • הבא להורגך השכם להורגו • רודף • מוסר • קנאים פוגעים בו • מורידין ולא מעלין • גואל הדם |  |
| מרכיבי הדינים | סנהדרין בלשכת הגזית • סנהדרין קטנה וסנהדרין גדולה • עדות • התראה |  |
| איסורים ומצוות | רצח במשפט העברי • לא תרצח • ייהרג ואל יעבור • מסירות נפש • קידוש השם • לא תעמוד על דם רעך • עדים זוממים • פיקוח נפש • קדושת החיים • שמירת הנפש • מאבד עצמו לדעת |  |
| שונות | כרת • הכנסה לכיפה • קם ליה בדרבה מיניה • עיר מקלט • שינוי הדין • המתת חסד בהלכה • הפלה מלאכותית • שור הנסקל • דיני בני נח |  |
| ארבע מיתות בית דין | ארבע מיתות בית דין |  |
| חייבי סקילה | עבודה זרה • נערה המאורסה • חילול שבת • מסית • מדיח • ברכת השם • קללת אב ואם • משכב בהמה • משכב זכר • שוכב עם אמו • שוכב עם אשת אביו • שוכב עם כלתו • בן סורר ומורה • מכשף • בעל אוב • ידעוני |  |
| חייבי שרפה | בת כהן שזינתה • שוכב עם אישה ובתה או אשה ונכדתה • שוכב עם בתו או נכדתו |  |
| חייבי הרג | עיר הנידחת • רוצח |  |
| חייבי חנק | אשת איש • הכאת הורים • גונב איש • זקן ממרא • נביא שקר |  |
| --- | --- |
בקרת זהויות :  GND: 4153827-4  HDS: 008606
הפועל בני כפר סבא

סמל הקבוצה עד שנת 2020
שחקן הפועל כפר סבא דאליס ג'וניור (בלבן) במסגרת הליגה הלאומית 2017
מבט מהיצע המזרחי באולם היובל כפר סבא2017
הפועל בני כפר סבא היא קבוצת כדורסל ישראלית מהעיר כפר סבא, המתמודדת בליגה הלאומית
היסטוריה

המועדון שעיקר השקעתו הוא בקבוצות הנוער ובשיתוף הפעולה עם קבוצת תיכון כצנלסון בעיר שיחק ברוב שנותיו בליגה השלישית. בקיץ 2009 התאחדה הקבוצה עם קבוצת אליצור כוכב יאיר ששיחקה באותה התקופה בליגה הלאומית ומאותה שנה ועד 2019 שיחקה הקבוצה בליגה השנייה.
בעונת 2010/11 הגיעה הקבוצה לפלייאוף העליון לאחר שסיימה במקום ה-6.
בעונת 2011/12 סיימה הקבוצה את העונה במקום ה-12 בפליאוף התחתון.
בעונת 2012/13 סיימה הקבוצה את העונה במקום ה-12 בשנית בפליאוף התחתון.
בעונת 2013/14 סיימה הקבוצה את העונה במקום ה-13 בפליאוף התחתון. אך מסיבות טכניות נשארה בליגה.
בעונת 2014/15 סיימה הקבוצה את העונה במקום ה-11 בפליאוף התחתון.
בעונת 2015/16 סיימה הקבוצה את העונה במקום ה-7 בפליאוף העליון בפעם השנייה.
בעונת 2016/17 סיימה הקבוצה את העונה במקום ה-2 בליגה הסדירה, זוהי עונת השיא של הקבוצה שזכתה לראשונה ביתרון הביתיות בפליאוף ברבע הגמר גברה הקבוצה פעמים 69:78 ו-70:75 על ה-7 בטבלה אליצור קריית אתא והעפילה לחצי הגמר בו הפסידה להפועל באר שבע בני שמעון 3-1 בסדרה לאחר שניצחה במשחק הראשון אשר התקיים בביתה והפסידה שלושה משחקים פעמיים חוץ ואחד בית.
בעונת 2017/18 סיימה הקבוצה את העונה במקום ה-8 והעפילה בפעם הרביעית אל הפלייאוף העליון בזכות הפרשי סלים מה-9 בטבלה מכבי קריית מוצקין, בעונה זו הודחה הקבוצה ברבע הגמר לאחר שהפסידה 1–2 בסדרה למוליכה מכבי קריית גת
במרץ 2019 לאחר כעשר שנים בליגה הלאומית ירדה הקבוצה לליגה הארצית לאחר שהפסידה למכבי הוד השרון במחזור ה-25 של הליגה הסדירה ופתחה פער של 6 משחקים מן המקום ה-12 כ-6 משחקים לסיום העונה.
היסטוריה > חזרה לליגה הארצית

לקראת עונת 2019/2020 מונה עוזר המאמן שחוף תור למאמן הקבוצה במקומו של הוד בן הרצל.
הקבוצה אירחה את משחקיה באולם של תיכון היובל המכיל 680 מקומות ישיבה.
ב-9 בנובמבר 2015 נחנך בעיר היכל ספורט חדש ע"ש אריק איינשטיין שנבנה בעלות של כ-30 מיליון ש"ח. המבנה בשטח 2,600 מ"ר ומכיל 1000 מקומות ביציעים לצד חדרי סטודיו לאימונים ומגרשים פתוחים אליו הייתה אמורה לעבור הקבוצה בעתיד אך כ-4 שנים לאחר הקמתו ממשיכה הקבוצה לשחק באולם היובל שבעיר.
את עונת 2022/2023 פתחה הקבוצה במחוז הצפוני של הליגה הארצית. למאמן הקבוצה מונה אלעזר יעקבי שאימן את קבוצת הבת הפועל כפר סבא/כוכב יאיר בעונה הקודמת. סגל הקבוצה כלל את עדי כהן סבן (רכז, 1.78), נועם חסון (גארד, 1.90), קארן טיומינב (גארד, 1.80), בר אזולאי (פורוורד, 1.95) ואחרים. במהלך העונה עזב עדי כהן סבן את הקבוצה ומונה למנהל הקבוצה של הפועל ירושלים מליגת העל.
את עונת 2023/2024 פתחה הקבוצה במחוז הצפוני של הליגה הארצית. אלעזר יעקבי המשיך כמאמן הראשי של הקבוצה. סגל הקבוצה כלל את דן בן נון, נועם חסון ואלמוג זקס שהמשיכו מהעונה שעברה.
קבוצות הנוער

רוב פעילות הקבוצה עוסקת בבניית מסגרת חברתית וספורטיבית ל-2500 בנות ובנים מהעיר כפר סבא ויישובי הסביבה.
המועדון הפועל כעמותה, מפעיל בית ספר לכדורסל במתכונת של מוקדים הפרוסים ברחבי בתי הספר העירוניים ומחלקת נוער עם 25 קבוצות המיוצגת בכל המסגרות הבכירות ביותר בליגות הכדורסל. קבוצת נערים לאומית של המועדון זכתה בגביע המדינה ובאליפות המדינה בעונת 2009. בעונת 2011 זכתה קבוצת נערים לאומית בגביע הליגה. המועדון נותן את חסותו גם למגמת הכדורסל בתיכון כצנלסון אשר קבוצתו משחקת בצמרת ליגת העל לתיכונים ובשיאה הייתה קבוצת התיכון סגנית האלופה בשנים 2014/15 ו-2018/18.
החל מעונת 2022/23 אלעזר יעקובי מונה למאמן הקבוצה.
הערות שוליים

↑  הפועל כפר סבא בכדורסל ירדה לליגה הארצית
↑  כפיר חודרה, ‏בן הרצל נפרד מכפ"ס, שחף תור מונה למאמן, באתר ONE‏, 12 במאי 2019
Killer Queen

"Killer Queen" הוא שיר של להקת הרוק הבריטית קווין. השיר נכתב על ידי הזמר הראשי פרדי מרקיורי, והוקלט לאלבומם השלישי Sheer Heart Attack בשנת 1974. הוא הגיע למקום השני במצעד הסינגלים של בריטניה, הפך ללהיט האמריקני הראשון שלהם, והגיע למקום השנים-עשר ב-Billboard Hot 100.
בשנת 1975, מרקורי קיבל פרס איבור נובלו מהאקדמיה הבריטית לכותבי שירים, מלחינים וכותבים. השיר נכלל באלבום האוסף של הלהקה משנת 1981, ובאלבום האוסף Absolute Greatest משנת 2009. השיר נמצא גם באלבומי ההופעות החיות Live Killers וב-Queen Rock Montreal.
רקע והקלטה

מרקורי העיר כי כתב את המילים לפני הלחן והמוזיקה, ואילו בדרך כלל הוא היה עושה את ההפך. הוא הצהיר כי השיר היה על יצאנית טלפונית, אם כי מקדם EMI אריק הול טען כי השיר הוא אודותיו. הפסוק הראשון של השיר מצטט ביטוי שיוחס באופן שגוי למארי אנטואנט: "'תן להם לאכול עוגה', היא אומרת, ממש כמו מארי אנטואנט". Killer Queen שמר על הצליל המזוהה עם הלהקה ובמיוחד בהיבט של ההרמוניות הקוליות.
בניגוד לשני אלבומי קווין הראשונים, השיר הזה הוקלט בחלקו באולפני רוקפילד בוויילס. ההקלטה כוללת הרמוניות מורחבות של ארבעה חלקים, וגם סולו גיטרה של בריאן מאי העושה שימוש באפקט הפעמון.
הוצאה

כאשר יצא כסינגל, "Killer Queen" היה להיט של קווין והגיע למקום השני בבריטניה ומקום שתים עשרה בארצות הברית. האלבום יצא כצד A כפול בבריטניה, ארצות הברית וקנדה (שם הגיע למקום 15 במצעד הסינגלים הלאומי עם השיר "Flick of the wrist"). במהדורות שונות השתמשו בכמה גרסאות שונות של "Flick of the wrist". בשנת 1986, "Killer Queen" יצא כצד B ל"Who Wants to Live Forever".
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 4× פלטינה | 4,000,000 |
סיכום
| בכל העולם | — | 4,000,000 |
קרדיטים

פרדי מרקורי - זמרה, קולות רקע, פסנתר כנף
בריאן מיי - גיטרה חשמלית, קולות רקע
רוג'ר טיילור - תופים, משולש, פעמונים, קולות רקע
ג'ון דיקון - בס